एसडीएम ने रोगी कल्याण समिति के गठन के लिए की बैठक
गोनियाना| रोगीकल्याण समिति के गठन संबंधित एक मीटिंग सीनियर मेडिकल अफसर अनिल गोयल की देखरेख में हुई। इसमें बठिंडा के एसडीएम साक्षी साहनी ने विशेषतौर पर शिरकत की। मीटिंग में रोगी कल्याण समिति के गठन के अलावा गवर्निंग बॉडी, एडजेक्टिव समिति, परचेज समिति और मॉनिटरिंग समिति का भी सरकारी हिदायतों के अनुसार गठन किया गया। उक्त कल्याण समिति की पहली मीटिंग में सीएचसी गोनियाना मंडी के अधीन आते पीएचसी जीदा, बल्लूआना, त्योना, विर्क कलां, कोटशमीर और 27 सब सेंटरों के लिए साल 2016-17 में आरकेएस अधीन प्राप्त फंड को सरकारी हिदायता अनुसार खर्च करने संबन्धित विस्तार से विचार विमर्श किया गया। एसएमओ अनिल गोयल ने अस्पताल में कुछ जरूरी सुविधाएं उपलब्ध करवाने के लिए फंड खर्च करने की तजवीज़ पेश की। उन्होंने गर्मी के मौसम में मरीजों की सुविधा के लिए, डेंगू और चिकनगुनिया जैसी बीमारियाें से बचाव के लिए कूलर, बैंच, पंखे, सैंड, 100 बैड चादरें, ड्रग डिस्पेंसिंग ट्राली, आग बुझाओ यंत्र, मच्छर दानी, बाथरूमों में लाइटें की तजवीज़ रखी।
रोगी कल्याण समिति के गठन के लिए मीटिंग करते हुए एसडीएम बठिंडा।
hin_Deva hin_Deva hin_Deva